BUDJETTIOSASTO
9.10.2002

Valtioneuvostosanastossa on seuraavat yhteiset käsitteet kuin vuonna 2001 ilmestyneessä VM:n Budjettisanastossa:

11 raha-asiainvaliokunta
BO esittää korvattavaksi määrittelyn BO-sanaston kohdan 135 määrittelyllä, joka lienee täsmällisempi ja oikeampi. 

28 hallituksen kehysneuvottelu
Käsite määritelty BO-sanaston kohdassa 117. BO-sanaston määritelmä on erilainen. Valtioneuvostosanaston määritelmää pidetään BO:lla virheellisenä. 

29 budjettiriihi
Käsite on määritelty BO-sanaston kohdassa 94. Valtioneuvostosanaston määritelmääkin voidaan pitää oikeana, vaikkakin se poikkeaa BO-sanaston vastaavasta. 

83 kertomus valtiovarain hoidosta ja tilasta
Määritelty BO-sanaston kohdassa 83. BO-sanaston määritelmää voitaneen pitää onnistuneempana ja parempana. Huomioitava myös, että kertomus sisältää nykyisin myös ns. tilimuistutuskertomuksen (BO-sanasto kohta 109).

86 valtion talousarvioesitys
Määritelty BO-sanaston kohdassa 90. BO-sanaston määritelmää voitaneen pitää onnistuneempana.  

lisäksi Budjettisanastossa on seuraaville Valtioneuvostosanaston käsitteille läheisiä käsitteitä: 

24 raha-asiainvaliokunnan istunto
Käsitettä ei ole määritelty BO-sanastossa. Valtioneuvostosanaston määritelmää voisi täsmentää mm. kokoontuu joka viikko, kokoonpano ym.

87 lisätalousarvioesitys
Katso BO-sanaston kohta 92 (lisätalousarvio). Käsitemäärittelyä voisi harkita käyttäen pohjana BO-sanaston kohtaa 92. 

Lisäksi saattaisi olla paikallaan määritellä seuraavat käsitteet:

uusi käsite 84 b: hallituksen esitystä täydentävä esitys 

uusi käsite: 
Käsite ”Budjettilaki” merkityksessä talousarvioesitykseen liittyvä lakiesitys saattaisi olla paikallaan määritellä myös Valtioneuvostosanastossa. Katso käsitemäärittely BO-sanaston kohdassa 95.